
1. ASJAOLUD JA MENETLUSE KÄIK
	12.02.2018 ehitisregistri elektroonilisse keskkonda läbivaatamiseks laekus ehitusloa taotlus Viinamarja tn 4 Narva  kinnistule aiamaja (ehitisregistri kood 120852707) ning ehitusteatis kogumismahuti (ehitisregistri kood 220852709) püstitamiseks  koos ehitusprojektiga ( töö nr 07-2017, projekteerija Aleksandra Popova). 

14.02.2018 ehitisregistri  keskkonnas on genereeritud ehitusloa eelnõu nr  1812271/03099, menetluse nr 126775 ning suunatud pädevatele asutusele kooskõlastamiseks ning arvamuse avaldamiseks.

Ehitusprojekt avastatud puudustega on tagastatud taotlejale märkuste lahendamiseks.
25.06.2018 lõplikult kõrvaldatud puudustega ehitusprojekt on ehitisregistri elektroonilises keskkonnas tagastatud.

23.02.2018  ehitusprojekt on kooskõlastatud Linnamajanduse ameti poolt,

17.07.2018 - Päästeameti Ida päästekeskuse poolt,

23.07.2018 – Arhitektuuri ja planeerimise osakonna poolt märkustega „1. Ehitusprojektist on ebaselge missugune kivivill kavandatakse kasutada. Esitada vastav informatsioon seletuskirjas ja joonistel. 2. Joonistel esitada korrektsed viited teistele joonistele. 3. Hoone eluruumi tehnilised näitajad esitada vastavalt Majandus- ja taristuministri 05.06.2015 määrusele nr 57 „ Ehitise tehniliste andmete loetelu ja arvestamise alused“. 4.  Ehitusprojektil, töö nr 07/2017, leht AR-5, peab värvitoon vastama kirjelduses näidatud värvitoonile“.

	


Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2. ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt

        järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt sisaldab ehitisi,

      mille ehitamisest peab teavitama, siis asendab ehitusteatist ehitusluba.
2.4. Ehitusseadustiku § 42 lõike 3 punktide 5 ja 6 kohaselt ehitusloa kõrvaltingimusena võib eelkõige

      sätestada ehitise või ehitamise keerukusest tulenevad lisatingimused ehitamiseks või ehitusprojekti

      ekspertiisi tegemise.
3. OTSUS
3.1.Anda ehitusluba Viinamarja tn 4, Narva  kinnistule aiamaja (ehitisregistri kood 120852707) ning

      kogumismahuti (ehitisregistri kood 220852709) püstitamiseks  vastavalt ehitusprojektile ( töö nr 07

      2017, projekteerija Aleksandra Popova). 
3.2.Kasutusloa saamiseks  esitada koos ehitusdokumentatsiooniga ehitusprojekt, mille kohaselt ehitustööd on teostatud ning milles on arvestatud esitatud punktis 1 Arhitektuuri- ja planeerimise osakonna poolt kõrvaltingimused.
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

